ഫേസ്ബുക്ക് പണിമുടക്കിയതോടെ സുക്കര്ബര്ഗിന് നഷ്ടം 52,000 കോടി രൂപ ഫേസ്ബുക്കും വാട്സാപ്പും ഇന്സ്റ്റഗ്രാമും ഏഴു മണിക്കൂര് നിശ്ചയമായതോടെ മാര്ക്ക് സുക്കര്ബര്ഗിന് നഷ്ടമായത് 52,000 കോടിയോളം രൂപ .ഇന്ത്യന് സമയം ഇന്നലെ രാത്രി 9 മണിയോടെയാണ് ഫെയ്സ്ബുക്ക്, ഇന്സ്റ്റഗ്രാം, വാട്ട്സാപ്പ് എന്നിവയുടെ സേവനങ്ങള് ആഗോളതലത്തില് തന്നെ നിശ്ചലമായത്. 10 മണിയോടെ മൂന്നു സ്ഥാപനങ്ങളും അവരവരുടെ ട്വിറ്റര് അക്കൌണ്ടിലൂടെ ക്ഷമാപണം നടത്തുകയും തകരാര് പരിഹരിക്കാന് ശ്രമം തുടരുകയാണെന്ന് അറിയിക്കുകയും ചെയ്തു. ഫേസ്ബുക്കിന്റെ ഓഹരിമൂല്യമാകട്ടെ 5.5 ശതമാനം ഇടിഞ്ഞു. സെപ്തംബര് പകുതി മുതലുള്ള കണക്കെടുത്താല് 15 ശതമാനമായാണ് ഓഹരി മൂല്യം ഇടിഞ്ഞത്. ബ്ലൂംബെര്ഗിന്റെ ശതകോടീശ്വരന്മാരുടെ സൂചികയില് ബില് ഗേറ്റ്സ് അഞ്ചാം സ്ഥാനത്തേക്ക് പിന്തള്ളപ്പെട്ടു. ഏഴ് മണിക്കൂറിന് ശേഷമാണ് തകരാര് ഭാഗികമായെങ്കിലും പരിഹരിക്കാന് കഴിഞ്ഞത്. മെസഞ്ചറില് ഇപ്പോഴും ചിലയിടങ്ങളില് ബുദ്ധിമുട്ട് പരിഹരിക്കപ്പെട്ടില്ല. തകരാര് പരിഹരിച്ചെന്നും ഉപയോക്താക്കള്ക്കുണ്ടായ ബുദ്ധിമുട്ടില് ക്ഷമ ചോദിക്കുന്നുവെന്നും സക്കര്ബര്ഗ് പറഞ്ഞു. ഷിനോജ്